paragraph_text: Grof Monte Cristo (fra. Le Comte de Monte-Cristo) roman je francuskog pisca Alexandrea Dumasa (zajedno s Augusteom Maquetom) iz 1844., koji je objavljivan 1845.—46. u nastavcima u francuskim novinama Journal des débats. Računa se da je to jedan od najčitanijih avanturističkih romana u svijetu. Ideju za roman, Dumas je posudio od jednog drugog pisca, Jacquesa Peucheta, što u to vrijeme nije bilo ništa neobično, jer se u to vrijeme nije puno gledalo na autorska prava kao danas.